Бидгошч
Бѝдгошч (; ; ) е град в Полша и столица на Куявско-Поморското войводство.

Административно е обособен в отделен градски окръг (повят) с площ 175,98 км2. Също така е административен център на Бидгошчки окръг без да е част от него.

География 
Градът се намира в историческата област Куявия.

Население 
Населението на града възлиза на 363 020 души (2012 г.). Гъстотата е 2063 души/км2.

История 
Градът е възникнал първоначално като рибарско селище, наречено Бидгошч. Постепенно се превръща в крепостно селище, обслужващо търговските маршрути по река Висла. Когато за първи път е посочено в писмени източници през 1238 г. е с ранг на феодално владение. Бидгошч е бил окупиран от Тевтонците в периода 1331 – 1337 г. Възвърнат е от Кажимеж III Велики, който впоследствие на 19 април 1346 г. му дава и статута на самостоятелен град. През следващите години в Бидгошч започват се заселват вълни от етнически германци и евреи.

През 15 и 16 век Бидгошч се развива и става център на търговията със зърно. През 1657 г. в Бидгошч е подписан и Бидгошчкият договор.

Следващите векове градът е част от наследството на Велика Полша чак до 1772, когато е анексиран от Кралство Прусия в първото разделение на Полша. По това време е бил построен и канал от Бидгошч към Накло над Нотеч, който е свързвал северната част на река Висла през Бърда към западните течения на река Нотеч, която на свой ред се влива в Одра през Варта.

През 1807 г. Бидгошч става част от Варшавското дуктство. През 1815 г. е преминал под управлението на Прусия като част от автономното Велико дукство на Познан и става главен град на Бромбергска област. След 1871 г. градът е част от германската провинция Позен. След Първата световна война и Великото полско въстание, през 1919 г. Бидгошч е върнат на Полша. През 1938 г. е предаден на Померанското войводство.

През периода 1939 – 1945 г., по времето на Втората световна война, Бидгошч е окупиран от Нацистка Германия и анексиран към Райхсгау Вартеланд (Reichsgau Wartheland). На 3 септември 1939 г., малко след началото на войната, става кръвопролитие известно като Бромбергска кървава неделя, в което загиват множество поляци и германци. Инцидентът е използван от нацистката пропагандна машина като повод за репресии над поляци, непосредствено след окупацията на Биргошч от Вермахта на 9 септември същата година. Евреите в града са били подложени на репресии, като хиляди са били екзекутирани или изпратени в концентрационните лагери. В Бидгошч е бил разположен Бромберг-Ост – женско подразделение на концлагера Стутхоф. Според  по време на Втората световна война 37 000 от жителите намират смъртта си.

През 1945 г. Бидгошч е освободен и върнат на Полша.

Спорт 
Градът е дом на футболния клуб Полония (Бидгошч).

Известни личности 
 Родени в Бидгошч
 Радослав Шикорски (р. 1963), политик
 Георг фон Шлайниц (1834 – 1910), офицер
 Михал Винярски (р. 1983 г.), волейболист   * Збигнев Бонек (р.3 март 1958) футболист

Побратимени градове 
Към 26 май 2014 г. Бидгошч има сключени спогодби за партньорство с дванадесет града.
  Вилхелмсхафен, Германия
  Крагуевац, Сърбия
  Кременчук, Украйна
  Манхайм, Германия
  Нинбо, Китай
  Патрас, Гърция
  Павлодар, Казахстан
  Питещ, Румъния
  Пърт, Шотландия
  Реджо нел'Емилия, Италия
  Хартфорд, Кънектикът, САЩ
  Черкаси, Украйна

Бележки

Външни препратки 
  Информация за Бидгошч
  Бидгошчки канал

 
Градски окръзи в Куявско-Поморско войводство